PATVIRTINTA

 Radviliškio r. Pociūnėlių pagrindinės

 mokyklos direktoriaus 2021 m. spalio 21 d.

 įsakymu Nr.V1- 66 (1.3)

**RADVILIŠKIO R. POCIŪNĖLIŲ PAGRINDINĖS MOKYKLOS MOKINIŲ INDIVIDUALIOS PAŽANGOS VERTINIMO IR FIKSAVIMO SISTEMA**

 **I SKYRIUS**

**BENDROSIOS NUOSTATOS**

1. Radviliškio r. Pociūnėlių pagrindinės mokyklos (toliau – Mokyklos) mokinių individualios pažangos vertinimo ir fiksavimo sistema parengta vadovaujantis Lietuvos Respublikos švietimo įstatymo pakeitimo įstatymu (2011 m. kovo 17 d. Nr. XI – 1281), Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK – 556 (Lietuvos Respublikos švietimo ir mokslo ministro 2012 m. gegužės 8 d. įsakymo Nr. V- 766 redakcija), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V- 1308, ir Mokyklos vidaus dokumentais, susitarimais. Mokyklos sistema parengta, remiantis šiomis teorinėmis nuostatomis, kai mokinio individualios pažangos stebėjimas, vertinimas ir fiksavimas remiasi visos Mokyklos principu, apima mokymosi pagalbos prevencines, intervencines ir kompensacines priemones, grįžtamojo ryšio, skatinančio mokytis, teikimą, sistemingą ir nuolatinį mokytojų tarimąsi dėl kiekvieno mokinio pažangos ir bendrą pagalbos priemonių planavimą, pedagogų profesinių kompetencijų tobulinimą, tėvų įtraukimą į individualios pažangos aptarimą, mokinio įsivertinimo kultūros ir formuojančio (ugdomojo) vertinimo kultūros puoselėjimą ir reflektavimo gebėjimų ugdymą.
2. Individualios mokinio pažangos stebėjimo, vertinimo ir fiksavimo tikslas – kurti dialogu grindžiamą mokinio asmenybės brandos, pasiekimų ir pažangos vertinimo sistemą, stebėti, ar mokinio įgytų kompetencijų lygis optimalus, atitinkantis jam keliamus tikslus ir jo individualias galias, siekius bei patirtį, ar mokinys nuolat ir nuosekliai išmoksta naujų ir sudėtingesnių dalykų, įgyja naujų gebėjimų, tvirtesnių vertybinių nuostatų, ieškoti būdų, kaip skatinti mokinio savistabą, atkaklumą, veiklos/mokymosi įsivertinimą, ugdantį vidinę mokymosi motyvaciją ir gebėjimą mokytis nuolat kintančioje visuomenėje.
3. Sistemos paskirtis – nustatyti mokinių individualios pažangos pažinimo, stebėjimo, fiksavimo bei pagalbos mokiniui teikimo tvarką Mokykloje.
4. Sistemoje apibrėžiama individualios mokinių pažangos stebėjimo, vertinimo ir fiksavimo nuostatos, principai ir būdai, imtys, sritys bei administracijos, klasių vadovų, mokytojų, tėvų (globėjų/rūpintojų) ir mokinių veiklos siekiant asmenybės ūgties.
5. Mokinių individualios pažangos stebėjimas, vertinimas, fiksavimas ir pagalba organizuojama remiantis Mokyklos bendruomenės narių (mokinių, jų tėvų, globėjų, rūpintojų, dalykų mokytojų, švietimo pagalbą teikiančių specialistų, administracijos) bendradarbiavimu.
6. Sistemoje vartojamos sąvokos apibrėžtos Lietuvos Respublikos švietimo įstatyme ir kituose teisės aktuose bei pedagoginėje literatūroje. Sistemoje vartojamos šios sąvokos:

*vertinimas* – nuolatinis procesas, kurio metu kaupiama, interpretuojama ir apibendrinama informacija apie mokinių mokymosi pažangą ir pasiekimus;

*įsivertinimas* – paties mokinio sprendimai apie savo daromą pažangą bei pasiekimus pagal kriterijus (prisiimtus, sutartus);

*refleksija* – reflektavimas savo patirties, savijautos, rezultatų, gebėjimas kritiškai pažvelgti į praeitį, tikslingai analizuoti savo veiksmus, rezultatus;

*grįžtamasis ryšys* – dialogu, pokalbiu apie veiklos rezultatus bei veiksmingumą teikiama informacija, kuri sutartame pavidale pasiekia mokinius, ir jos pagrindu vykdomi kokybiniai pokyčiai, veiklos korekcija;

*asmenybės  branda* – savivertė, savivoka, vertybinis kryptingumas ir gyvenimo būdas;

*mokinio pasiekimai* – įgytų per tam tikrą laiką bendrųjų ir dalykinių kompetencijų visuma;

*individuali pažanga* – per tam tikrą laiką pasiektas asmeninės brandos ir pasiekimų lygis, atsižvelgiant į mokymosi startą ir individualias raidos galimybes, mokiniui optimalų tempą ir bendrosiose ugdymo programose numatytus reikalavimus;

*asmenybės ūgtis* – mokinio asmenybės branda, pasiekimai ir pažanga;

*stebėsena (stebėjimas)* – periodiškas, tęstinis, tarpinis veiklų ir rezultatų kokybės vertinimas, kurio metu nustatoma, ar  tarpinės veiklos rezultatai rodo, kad bus pasiekti laukiami galutiniai rezultatai.

 **II SKYRIUS**

**MOKINIŲ INDIVIDUALIOS PAŽANGOS VERTINIMO IR FIKSAVIMO TIKSLAI IR UŽDAVINIAI**

1. Mokinių individualios pažangos stebėjimo, vertinimo ir fiksavimo tikslai:

7.1. padėti mokiniui bręsti kaip asmenybei, užtikrinti kiekvieno mokinio asmenybės ūgtį;

7.2. padėti mokiniui ugdytis įvairiapuses, visuomenei svarbias kompetencijas, gebėjimą siekti išsikeltų tikslų ir susidoroti su iššūkiais;

7.3. kurti prasmės ir ugdymosi sėkmės siekiančią Mokyklą.

1. Uždaviniai:

8.1. padėti mokiniui pažinti save, kelti sau mokymosi tikslus, atpažinti savo silpnąsias ir stipriąsias puses, gebėti analizuoti savo pasiekimus ir numatyti tobulintinus dalykus;

8.2. siekti, kad visi Mokyklos mokiniai pasiektų jų galias atitinkančius ugdymosi rezultatus;

8.3. skatinti mokytojus analizuoti kiekvieno mokinio individualią pažangą pamokose ir popamokinėje veikloje plėtojant bendrąsias ir dalykines kompetencijas;

8.4. laiku numatyti iškylančius ugdymosi sunkumus ir numatyti būdus jiems šalinti;

8.5. siekiant kiekvieno mokinio individualios pažangos, teikti suplanuotą, koordinuotą pagalbą;

8.6. stiprinti tėvų ir Mokyklos bendradarbiavimą, padedant mokiniams siekti individualios pažangos;

8.7. kurti palankias, mokinio ir mokytojo dialogu pagrįstas edukacines aplinkas, skatinančias mokinių norą mokytis.

**III SKYRIUS**

**INDIVIDUALIOS MOKINIŲ PAŽANGOS STEBĖJIMO PRINCIPAI,**

**FORMOS IR BŪDAI**

1. Individualios pažangos įsivertinimo principai:

9.1. nuoseklumo – individuali pažanga stebima, fiksuojama, pagalba teikiama nuolat, laikantis veiksmų, priemonių eiliškumo ir ryšio tarp jų;

9.2. kryptingumo – kryptingai siekiama ugdyti mokinio asmenybės brandą, gebėjimą įsivertinti savo asmenines galias, formuoti individualius tikslus ir įsivertinti įgytų kompetencijų visumą;

9.3. veiksmingumo – individualios mokinio pažangos  stebėjimas, fiksavimas, teikiamos pagalbos nuoseklumas, Mokyklos bendruomenės bendradarbiavimas siekiant kiekvieno mokinio individualios pažangos, grindžiamas tinkamais, kolegialiai apsvarstytais ir laiku priimamais sprendimais;

9.4. tęstinumo – siekiant individualios mokinio pažangos, vadovaujamasi institucijų sąveika ir bendradarbiavimu;

9.5. visybiškumo – vertinant pažangą, atsižvelgiama į pastangas ir rezultatą, asmenybės socialinę, emocinę, psichinę brandą, pasiektą pokytį individualių asmens savybių, galių ir gebėjimų kontekste.

10. Ugdymo procese mokytojas nuolat vertina, o mokinys įsivertina savo pasiekimus ir pažangą.

1. Mokytojas mokinio pasiekimus vertina neformaliuoju ir formaliuoju būdu:

11.1. neformalusis vertinimas – pagyrimas, paskatinimas, pastaba, komentaras žodžiu ar raštu, mokinio atsakymų reflektavimas, galių akcentavimas, trūkumų nurodymas; neformalus formuojamasis vertinimas yra kasdienis, vyksta remiantis stebėjimu, grįžtamuoju ryšiu ir mokytojo bei mokinio dialogu siekiant sėkmės;

11.2. formalusis vertinimas turi aiškiai struktūrizuotą, formalizuotą pobūdį – vertinamos užduotys (rašiniai, namų darbai, testai, projektai ir pan.) yra tam tikro formato, joms atlikti skiriamas konkretus laikas ir vieta; moksleivių atliktos užduotys įvertinamos remiantis nustatytais vertinimo kriterijais; įvertinimas fiksuojamas (užrašomas ) nustatyta forma:

11.2.1. formalusis diagnostinis vertinimas – mokinių pasiekimų ir pažangos vertinimas tam tikro mokymosi etapo pradžioje ir pabaigoje; diagnostinis vertinimas leidžia tikslingai planuoti tolesnį mokymąsi, suteikti mokymosi pagalbą sunkumams įveikti; mokinio pasiekimų diagnostinis vertinimas atliekamas reguliariai, pagal mokymo(si) logiką, aiškius vertinimo kriterijus, Mokyklos susitarimus; diagnostinio vertinimo metu ciklo, etapo, skyriaus pasiekimai įvertinami pažymiu;

11.2.2. kaupiamasis vertinimas – mokinio pastangų, noro bendradarbiauti, iniciatyvos vertinimas pamokoje;

11.2.3. apibendrinamasis vertinimas – mokinio vertinimas baigus programą, kursą; gauta informacija remiamasi analizuojant klasės, mokyklos pasiekimus, juos lyginant su kitais laikotarpiais, pažanga ir poreikiais, keliant tolesnius mokymo ir mokymosi tikslus.

1. Vertinant pripažįstama formaliojo, neformaliojo ir savaiminio mokymosi pasiekimų visuma, kiekvienam mokiniui suteikiamos galimybės pasirodyti kuo geriau.
2. Mokinys asmeninius pasiekimus ir jų pokytį, pažangą įsivertina ir/ar reflektuoja. Tam naudojama savistaba, savianalizė, refleksija, individualūs pokalbiai su mokytojais ir klasės vadovu, tėvais. Mokinys:

13.1. žino savo galias ir silpnybes, mąstymo būdus, mokymosi stilių, geba formuluoti tikslą ir rasti būdus jam pasiekti, taikyti įvairias mokymosi strategijas, metodus ir pan.;

13.2. supranta savo mokymosi poreikius, prisiima atsakomybę už mokymąsi, geba pateikti savo mokymosi sėkmių įrodymus, įvardinti trūkumus, priima mokymąsi kaip nuolatinį procesą;

13.3. geba įvertinti pastangas, sieti jas su pasiektu rezultatu.

14. Vertinant individualią mokinio pažangą, derinami visi į(si)vertinimo būdai, siekiama atskleisti mokinio galias, padėti ugdytis atkaklumą, kryptingumą, nuoseklumą, gebėjimą įveikti sunkumus, ugdytis savigarbą, didžiavimosi savimi ir savo Mokykla jausmą. Siekiama, kad mokinio įgyjamos kompetencijos ir keliami tikslai atitiktų ir skatintų nuolatinį asmenybės augimą.

15. Mokinio individuali pažanga stebima fiksuojant asmenybės ūgtį:

15.1. mokinys supranta ir geba aiškiai formuluoti savo mokymosi artimuosius ir tolimuosius mokymosi tikslus; žino jam keliamus tikslus ugdymo(si) procese;

15.2. įsivertina savo galias, žino savo stipriąsias ir silpnąsias puses, žino sritis, kurias turi tobulinti, numato būdus, kaip tai padaryti;

15.3. mokinys geba į(si)vertinti turimas ir siekiamas įgyti kompetencijas, geba planuoti savo laiką, moka mokytis, žino, kur kreiptis pagalbos, esant sunkumams, geba bendrauti su bendraklasiais, mokytojais ir tėvais, siekdamas įgyti reikalingų kompetencijų.

1. Mokyklos taikomos pažangos ir vertinimo sritys, imtis ir dažnis:

16.1. asmenybės branda – visi mokiniai du kartus per pusmetį kartu su klasės vadovu;

16.2. individuali mokinio pažanga pamokoje – nuolat;

16.3. individuali mokinio, klasės pažanga – pabaigus skyrių, ciklą;

16.4. Mokyklos mokslo metų pasiekimų pokytis – kiekvienais metais, pasibaigus PUPP ir NMPP.

1. Individuali pagalba mokiniams teikiama išskirtinai, kai:

17.1. mokinys susiduria su mokymosi sunkumais dėl socialinių priežasčių, specialiųjų ugdymosi poreikių;

17.2. mokinys dėl ligos ar kitų priežasčių praleido daugiau kaip vieno mėnesio pamokas;

17.3. kontrolinis darbas ar kitos atsiskaitomosios užduotys įvertinamos nepatenkinamai tris kartus iš eilės;

17.4. mokinio pusmečio pasiekimai (vieno ar kelių dalykų) žemesni nei numatyta Pagrindinio ugdymo bendrosiose programose ir mokinys nedaro pažangos;

17.5. mokinio pasiekimų įvertinimas bet kurio vieno dalyko per pusmetį nukrenta dviem ir daugiau balų;

17.6. mokinys priimamas į Mokyklą su neigiamu dalyko metiniu įvertinimu;

17.7. mokiniui skiriami vieno ar kelių dalykų papildomi darbai atsilikimui įveikti;

17.8. mokinys mokomas namuose;

17.9. mokinys grįžta iš užsienio ar yra užsienietis;

17.10. mokinys yra ypač gabus;

17.11. kitais Mokyklos pastebėtais mokymosi pagalbos poreikio atvejais.

1. Mokytojai teikia pagalbą taip: konsultuoja individualiai, per konsultacijas, dalykų modulių pamokas, esant reikalui, pagal individualų pagalbos teikimo planą, pasitelkdami papildomus specialistus, organizuodami pagalbą mokiniui.
2. Mokymosi pagalbos teikimo dažnumas ir intensyvumas priklauso nuo jos reikalingumo mokiniui ir mokančio mokytojo rekomendacijų.

**IV SKYRIUS**

**INDIVIDUALIOS PAŽANGOS FIKSAVIMO IR STEBĖJIMO TVARKA**

1. Mokykloje taikoma integrali mokinio pasiekimų ir pažangos stebėsenos ir fiksavimo tvarka, įtraukianti Mokyklos bendruomenės narius ir apimanti mokinio asmenybės ūgčiai svarbius aspektus. Individuali pažanga stebima ir fiksuojama mokinio, klasės ir dalyko mokytojo lygmenyse:

20.1. mokinio individualios pažangos stebėjimo ir fiksavimo lygmuo: individuali mokinio pažanga (prioritetai, organizavimas, rezultatai ir pan.) aptariama metodinių grupių pasitarimuose; metodinių grupių pirmininkai teikia pasiūlymus ir rekomendacijas Mokyklos administracijai, klasių vadovams, mokytojams, švietimo pagalbos specialistams;

* 1. klasės individualios pažangos stebėjimo ir fiksavimo lygmuo:

20.2.1. klasės pažanga aptariama klasių valandėlių metu: analizuojamas klasės pažangumas, lankomumas, stebimi pokyčiai; pokyčių stebėjimas ir analizavimas vykdomas klasės vadovo; mokiniai įtraukiami į sprendimų priėmimą, tarpinių tikslų formulavimą, rezultatų įsivertinimą;

20.2.2. klasės pažanga aptariama mokinių tėvų susirinkimų metu ir Mokyklos pasitarimuose ne rečiau kaip du kartus per metus;

* 1. individualios pažangos stebėsena ir fiksavimas dalyko mokytojo lygmeniu:

20.3.1. penktų-dešimtų klasių mokinių individuali pažanga stebima, fiksuojama remiantis mokytojų tikslingai pasirinktais būdais, praktikomis nuo mokymosi Mokykloje pradžios iki pasirinktos ugdymo programos pabaigos specialia analizės forma (priedas Nr.1, pildo klasės auklėtojas bendradarbiaudamas su mokytojais dalykininkais);

20.3.2. mokinio, pusmetyje turinčio nepatenkinamus įvertinimus, individuali pažanga analizuojama remiantis specialia analizės forma (priedas Nr.2, pildo mokytojai dalykininkai);

20.3.3. pusmečio pabaigoje mokiniai su mokytojais dalykininkais ir klasių vadovais aptaria akademinius pasiekimus, kaip pavyko įgyvendinti individualios pažangos planą bei pažangos vertinimo rezultatus.

1. Individualios pažangos stebėsena, vertinimas ir fiksavimas sisteminančiu Mokyklos lygmeniu:

21.1. Mokyklos vaiko gerovės komisija (MVGK) analizuoja asmenybės ūgties, mokymosi aplinkos, besimokančios bendruomenės ir kitus aspektus, ieškodama naujų galimybių, problemų sprendimo būdų ir telkdama reikiamus žmogiškuosius ir materialinius išteklius, o esant reikalui – tarpinstitucinį bendradarbiavimą , teikiant individualią pagalbą mokiniui;

21.2. pagal poreikį organizuojami MVGK posėdžiai mokiniams, turintiems mokymosi, elgesio ir lankomumo problemų.

22. Tėvai (globėjai, rūpintojai) domisi ugdymo procesu, vaiko rezultatais Mokykloje. Ne rečiau kaip du kartus per metus lankosi tėvų susirinkimuose, pagal poreikį atvyksta į MVGK posėdžius, stebi pasiekimus elektroniniame dienyne, bendradarbiauja su klasės vadovu, Mokyklos švietimo pagalbos specialistais ir administracija, siekdami vaiko asmenybės ūgties.

1. Dalyko mokytojų veikla: mokinių mokymo(si) ir individualios pažangos fiksavimo, stebėjimo ir vertinimo organizaciniai principai:

23.1. Mokyklos ugdymo procese derinamas formuojamasis, diagnostinis ir apibendrinamasis vertinimas, efektyvaus grįžtamojo ryšio, įsivertinimo ir refleksijos kultūra; ne rečiau kaip du kartus per pusmetį informacija apie mokymosi pažangą aptariama su mokiniu (t. y., kaip mokinys išmoko tai, kas buvo numatyta, kokių yra galimybių siekti daugiau, ar liko mokymosi spragų, kur reikia daugiau pastangų);

23.2. metų pradžioje įvertina mokinių žinias ir gebėjimus; pirminį pasiekimų lygį nustato iš žinių kartojimo, stebėjimo, vaiko pažinimo; fiksavimo būdą pasirenka individualiai;

23.3. vykdo nuolatinę mokinių mokymosi pamokoje ir namų darbų atlikimo stebėseną, kuri fiksuojama mokytojo užrašuose arba kitu mokytojo pasirinktu būdu, teikiant reguliarų grįžtamąjį ryšį;

23.4. naudodami išmokimo stebėjimo, mokinių vertinimo (pamokos pradžioje ir pabaigoje) rezultatus, nustato individualios pažangos pokytį, koreguoja tolesnį mokymosi procesą;

23.5. prieš mokymą ir mokymo procese, baigus temą, skyrių, organizuoja pasitikrinamuosius darbus (kontroliniai darbai, testai, diktantai, kūrybiniai darbai ir kt. vertinimo užduotys), kurie parodo tam tikro laikotarpio pasiekimus;

23.6.kiekvienos pamokos metu naudojami žodiniai paskatinimai, pagyrimai už teisingai atliktas užduotis, mokiniai nuolat neformaliai vertinami;

23.7.kiekvienos pamokos pabaigoje vyksta savęs įsivertinimas, mokiniai žino, kas jiems gerai pavyksta, ką jiems dar patiems reikia pasimokyti, kur gali ieškoti pagalbos;

23.8.įvertinus kontrolinį darbą arba savarankišką darbą nepatenkinamai, sudaromos sąlygos mokiniui išsitaisyti pažymį;

23.9.jei pažangos nėra arba ji neatitinka mokinių galimybių, poreikių, mokiniams siūlomi spragų likvidavimo modeliai;

23.10. mokinių pasiekimai ir pažanga matuojami lyginant esamą įvertinimą su ankstesniu;

23.11. pažanga padaryta, jei, pasikeitus ugdymo turiniui ir/ar pasiekimų lygiui, įvertinimas:

23.11.1. lieka tas pats;

23.11.2. yra aukštesnis;

23.12. pamokoje mokinio pažanga matuojama vertinant, kaip pamokos uždavinio rezultatas atitinka kriterijus;

23.13. mokinių, mokomų pagal specialiąsias, pritaikytas, individualizuotas programas, žinios ir gebėjimai vertinami aprašomuoju būdu, individualizuotai pagal jiems sudarytos programos turinio lygį;

23.14. mokytojai, vertindami kiekvieno mokinio daromą pažangą:

23.14.1. atsižvelgia į tai, ką mokiniai žino, geba, kokias nuostatas išsiugdę;

23.14.2. formuluoja mokymosi uždavinius, orientuotus į mokinių mokymosi rezultatus;

23.14.3. numato vertinimo būdus ir formas, laiką (rekomenduojama planuojant pamokoje asmeninės pažangos įsivertinimui ir vertinimui skirti ne mažiau kaip 5 minutes);

23.14.4. numato vertinimo kriterijus visai klasei, mokinių grupėms, atskiriems mokiniams;

23.14.5. tariasi su mokiniais, kitais mokytojais, prireikus pasitelkia specialistus, mokinių tėvus (globėjus, rūpintojus);

23.15. parengia individualius atsilikimo šalinimo planus mokiniams, jei jų pažanga per pusmetį sumažėjo;

23.16. diagnostinio vertinimo informacija remiasi analizuodami mokinių individualią pažangą ir poreikius, keldami tolesnius mokymo(si) tikslus;

23.17. pusmečio pradžioje kartu su mokiniu numato mokymo(si) lūkesčius, išsikelia tikslus, kurių sieks per pusmetį; pusmečio pabaigoje aptaria, kaip pavyko įgyvendinti numatytus mokymo(si) lūkesčius, išsikeltus tikslus; išanalizuoja mokinių mokymosi pasiekimus ir individualią pažangą, numato tolesnio mokymosi galimybes;

23.18. Nacionalinių mokinių pasiekimų patikrinimų ir kitų stebėjimo įrankių (kontroliniai darbai, testai, diktantai, kūrybiniai darbai ir kt. vertinimo užduotys) rezultatų pagalba įvertina mokinių padarytą pažangą, su mokiniu aptaria, kaip pavyko įgyvendinti numatytus mokymo(si) lūkesčius, išsikeltus tikslus;

23.19. suteikia individualią mokymosi pagalbą (pamokos-konsultacijos) mokiniams, atsiradus mokymo(si) spragų, turintiems specialiųjų ugdymosi poreikių, siekdamas gerinti mokymosi pažangą ir pasiekimus;

23.20. mokinių individualią pažangą fiksuoja šiais būdais:

23.20.1. pirmų-dešimtų klasių mokinių pasitikrinamųjų darbų rezultatus (kontroliniai darbai, testai, diktantai, kūrybiniai darbai ir kt. vertinimo užduotys) įrašais elektroniniame dienyne;

23.20.2. pagal mokytojų metodinėse grupėse aprobuotus ir mokytojų metodinėje taryboje suderintus, mokyklos direktoriaus patvirtintas kaupiamojo vertinimo kriterijus užrašuose;

23.21. bendradarbiauja su klasių vadovais ir tėvais (globėjais/rūpintojais).

**V SKYRIUS**

**BAIGIAMOSIOS NUOSTATOS**

1. Mokyklos bendruomenė, siekdama kiekvieno mokinio individualios pažangos, bendradarbiauja ir veikia kolegialiai.
2. Kiekvieno mokinio mokymosi procesas Mokykloje nuolat stebimas, siekiant laiku pastebėti mokinius, kurių pasiekimai žemi, ir nustatyti tokių pasiekimų priežastis.
3. Mokydamiesi vertinti save, mokiniai tobulina kritinio mąstymo įgūdžius, analizuoja individualią pažangą, numato tolimesnius ugdymo(si) uždavinius, ugdo gebėjimą mokytis visą gyvenimą.
4. Siūlymus dėl mokinių individualios pažangos stebėjimo, analizavimo, vertinimo, fiksavimo procedūrų keitimo teikia mokyklos pedagogai, mokiniai, tėvai.
5. Pagrindiniai ir pageidaujami mokyklos veiklos rezultatai – mokinių asmenybės branda, individualias galimybes atitinkantys ugdymo(si) pasiekimai ir nuolatinė ugdymo(si) pažanga. Mokiniai suvokia save kaip asmenybes, džiaugiasi savo pasiekimais ir kantriai įveikia nesėkmes, neprarasdami tikėjimo, kad jiems pavyks. Jie priima naujus iššūkius kaip kelią į tobulėjimą, sveikai pasitiki savo jėgomis, tačiau adekvačiai ir kritiškai vertina realybę.

**RADVILIŠKIO R. POCIŪNĖLIŲ PAGRINDINĖS MOKYKLOS 5-10 KLASIŲ MOKINIO(-ĖS) INDIVIDUALIOS PAŽANGOS STEBĖJIMO IR FIKSAVIMO LAPAS**

 2021 –2022 m. m. 1 priedas

Mokinio(-ės) \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Vardas) (Pavardė)*

 *(klasė)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Dalykai | Praeitų metų metinis rezultatas | Planuojami I pusmečio rezultatai | Signalinis I pusmetis | I pusmetis | KAITA | Planuojami II pusmečio rezultatai | Signalinis II pusmetis | II pusmetis | KAITA | Metinis rezultatas | KAITA |
| Data |  |  |  |  |  |  |  |  |  |  |  |
| Tikyba/Etika |  |  |  |  |  |  |  |  |  |  |  |
| Lietuvių kalba ir literatūra |  |  |  |  |  |  |  |  |  |  |  |
| Anglų kalba |  |  |  |  |  |  |  |  |  |  |  |
| Rusų kalba |  |  |  |  |  |  |  |  |  |  |  |
| Matematika |  |  |  |  |  |  |  |  |  |  |  |
| Informacinės technologijos |  |  |  |  |  |  |  |  |  |  |  |
| Fizika |  |  |  |  |  |  |  |  |  |  |  |
| Chemija |  |  |  |  |  |  |  |  |  |  |  |
| Biologija |  |  |  |  |  |  |  |  |  |  |  |
| Gamta ir žmogus |  |  |  |  |  |  |  |  |  |  |  |
| Istorija |  |  |  |  |  |  |  |  |  |  |  |
| Geografija |  |  |  |  |  |  |  |  |  |  |  |
| Dailė |  |  |  |  |  |  |  |  |  |  |  |
| Muzika |  |  |  |  |  |  |  |  |  |  |  |
| Technologijos |  |  |  |  |  |  |  |  |  |  |  |
| Fizinis ugdymas |  |  |  |  |  |  |  |  |  |  |  |
| Pilietiškumo pagrindai |  |  |  |  |  |  |  |  |  |  |  |
| Ekonomika ir verslumas |  |  |  |  |  |  |  |  |  |  |  |
| Vidurkis |  |  |  |  |  |  |  |  |  |  |  |

Signaliniai rezultatai fiksuojami:

I pusmečio iki gruodžio 15 d.

II pusmečio iki gegužės 10 d.

Susipažinau:

Dalyko mokytojas:

-----------------------

vardas, pavardė, parašas)

Klasės auklėtojas:

---------------------

vardas, pavardė, parašas)

Mokinio tėvų atstovas:

(vardas, pavardė, parašas)

Mokinio, turinčio nepatenkinamus pusmečių ir metinius įvertinimus, individualus aptarimas 2 priedas

Mokinio individualios pažangos aptarimas

\_\_\_\_\_\_\_\_\_\_\_\_\_\_\_\_\_\_\_ (data)

\_\_\_\_\_\_\_\_\_\_\_\_\_\_\_\_\_\_\_ mokytojo(s) \_\_\_\_\_\_\_\_\_\_\_\_\_\_\_\_\_\_\_\_\_\_ darbas su mokiniu, pusmetyje turinčiu nepatenkinamus įvertinimus

 (dalykas) (Vardas Pavardė)

|  |  |  |  |
| --- | --- | --- | --- |
| Nepatenkinamo įvertinimo priežastys  | Mokytojo taikytos priemonės  | Priemonių veiksmingumas, komentaras  | Numatomos pagalbos priemonės  |
| \_\_\_\_\_\_ klasės mokinys(-ė) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pusmečio įvertinimas \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| * Lankomumo problemos: praleido \_\_\_\_ pamokų, \_\_\_\_\_proc.
* Socialinės priežastys (apleistumas)

o Žemi gebėjimai (mokymosi sunkumai) * Elgesio, savireguliacijos

problemos:\_\_\_\_\_ pastabos Galimai psichologinės problemos o Silpna mokymosi motyvacija o Sveikatos būklė Kita \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | * Nuolat teikta informacija apie mokymosi

situaciją tėvams (komentarai, pranešimai) * Pokalbis su mokiniu
* Pokalbis su tėvais
* Situacijos aptarimas su klasės vadovu
* Pokalbis su socialiniu pedagogu
* Kreipimasis į Vaiko gerovės komisiją
* Psichologinės pagalbos galimybių aptarimas su psichologu
* Individuali pagalba pamokos metu
* Individuali pagalba konsultacijų metu
* Kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | * Trišalis pokalbis su mokiniu ir jo tėvais apie mokymosi problemas: \_\_\_\_\_\_\_\_\_\_\_\_\_(data)
* Sutarties, pagalbos mokiniui plano sudarymas

o Kreipimasis į Vaiko gerovės komisiją dėl SUP vertinimo * Raštiškas įpareigojimas lankyti konsultacijas

o Mokymosi problemų aptarimas su administracija: \_\_\_\_\_\_\_\_\_\_\_\_\_(data) o Kita \_\_\_\_\_\_\_\_\_\_\_\_\_\_\_\_\_\_\_ |